PATVIRTINTA

Naujosios Akmenės ikimokyklinio

ugdymo mokyklos skyriaus ,,Buratinas“

vedėjos, l. e. direktoriaus pareigas,

2020 m. rugsėjo 22 d. įsakymu Nr. V-42

**NAUJOSIOS AKMENĖS IKIMOKYKLINIO UGDYMO MOKYKLOS**

**VEIKLOS KOKYBĖS ĮSIVERTINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Naujosios Akmenės ikimokyklinio ugdymo mokyklos (toliau – Mokykla) veiklos kokybės įsivertinimo tvarkos aprašas (toliau – Aprašas) reglamentuoja Mokyklos veiklos kokybės įsivertinimo (toliau – Įsivertinimas) tikslą, uždavinius, principus, modelį ir jo taikymą.

2. Veiklos kokybės įsivertinimo paskirtis – padėti Mokyklos vadovams vykdyti švietimo stebėseną: naudojantis apibrėžtomis sritimis, temomis ir veiklos rodikliais įsivertinti teikiamų švietimo paslaugų būklę ir priimti pagrįstus sprendimus, laiduojančius įstaigos veiklos tobulinimą, vadybinių sprendimų priėmimą, mokytojų kvalifikacijos tobulinimą, jų kompetencijų plėtojimą, ugdymo proceso gerinimą.

3. **Mokyklos įsivertinimas** – sistemingas veiklos ir rezultatų tyrimas, padedantis nustatyti, kaip pasiekiami Mokyklos strateginio plano, metinio veiklos plano tikslai, kokius tikslus įstaiga gali kelti ateičiai, padedantis plėtoti Mokyklos veiklą, kurti įstaigą, kaip besimokančią organizaciją.

4. **Įsivertinimas –** planinga veikla, kurioje dalyvauja visa Mokyklos bendruomenė.

5. Įsivertinimo aprašas parengtas ir vykdomas vadovaujantis Lietuvos Respublikos Švietimo ir mokslo ministro ,,Ikimokyklinio ugdymo mokyklos vidaus audito metodika“ (2005 m. liepos 22 d. įsakymas Nr. ISAK-1557) , „Bendrojo ugdymo mokyklų veiklos kokybės įsivertinimo modeliu bei rodikliais“ 2009 m. kovo 30d. ISAK-607 ir ,,Bendrojo ugdymo mokyklų veiklos kokybės įsivertinimo rekomendacijomis 2015 m.“ .

**II SKYRIUS**

**VEIKLOS KOKYBĖS ĮSIVERTINIMO TIKSLAS, UŽDAVINIAI, PRINCIPAI**

6. Tikslas – vaikų pasiekimų ir pažangos gerinimas, maksimaliai tenkinant vaiko poreikius ir tėvų lūkesčius.

7. Uždaviniai:

7.1. rinkti patikimus duomenis apie Mokyklos veiklą;

7.2. nustatyti įstaigos veiklos privalumus ir trūkumus;

7.3. susitarti dėl Mokyklos tobulinimo prioritetų;

7.4. informuoti Mokyklos bendruomenę ir kitas atsakingas institucijas apie Įsivertinimo vykdymo metu gautus duomenis ir rezultatus;

7.5. gautus Įsivertinimo vykdymo duomenis panaudoti Mokyklos veiklos tobulinimui.

8. Atliekant Įsivertinimą, laikomasi objektyvumo, kolegialumo, konfidencialumo principų.

**III SKYRIUS**

**VEIKLOS KOKYBĖS ĮSIVERTINIMO MODELIS**

9. Mokyklos veiklos kokybės įsivertinimo modelį sudaro:

9.1. veiklos kokybės sritys (Mokyklos kultūra; vaiko ugdymas ir ugdymasis; vaiko ugdymosi pasiekimai; parama ir pagalba vaikui, šeimai; ištekliai; Mokyklos valdymas.)

9.2. Mokyklos veiklos rodikliai ir įsivertinimo lygiai.

9.3. Plačiojo įsivertinimo veiklos rodikliai.

9.4. Mokyklos veiklos kokybės ataskaita (platusis, giluminis įsivertinimas).

**IV SKYRIUS**

**VEIKLOS KOKYBĖS ĮSIVERTINIMO ORGANIZAVIMAS**

10. Įsivertinimas vykdomas nuolat. Įsivertinime dalyvauja visa Mokyklos bendruomenė.

11.Įsivertinimą inicijuoja vadovas, koordinuoja direktoriaus įsakymu paskirti administracijos atstovai, kurie suburia Įsivertinimo darbo grupę, sudaro sąlygas veiklos Įsivertinimui, jų rezultatų panaudojimui. 12. Įsivertinimas vykdomas šias etapais:

12.1. pasirengimas įsivertinimui;

12.2. platusis auditas;

12.3. pasirinktos srities giluminis vertinimas, nagrinėjimas ir įsivertinimas;

12.3. atsiskaitymas apie vertinimo procedūras ir informavimas apie gautas išvadas;

12.4. rezultatų panaudojimas tolesnės veiklos tobulinimui planuoti.

13. Pasirengimo metu Įsivertinimo vadovas kartu su bendruomene planuoja, kaip organizuoti įsivertinimo procesą. Jo metu bendruomenės nariai išsiaiškina Įsivertinimo tikslus ir uždavinius, veiklos rodiklių sampratą, rodiklių tarpusavio ryšį.

14. Plačiojo Įsivertinimo metu:

14.1. Mokyklos bendruomenės nariai individualiai vertina Mokyklos skyrių veiklą pagal visus veiklos rodiklius, naudodamiesi rodiklių paaiškinimais ir remdamiesi savo nuomone bei patirtimi;

14.2. plačiojo Įsivertinimo rezultatai skelbiami Mokyklos tinklalapyje, naudojami giluminio vertinimo problemai suformuluoti.

15. Giluminio Įsivertinimo metu darbo grupė planuoja ir atlieka pasirinktos srities įvertinimo darbus:

15.1. pasirinktos srities veiklos rodiklių antrojo ir ketvirtojo lygio iliustracijų kūrimą bei Mokyklos skyrių bendruomenės narių susitarimą dėl jų;

15.2. nustato vertinimo objektus, šaltinius, metodus;

15.3. organizuoja duomenų rinkimą;

15.4. apdoroja ir išanalizuoja surinktus duomenis;

15.5. mokytojų bendruomenei pateikia duomenų analizės rezultatus išskirdama Mokyklos skyrių veiklos privalumus ir trūkumus.

16. Atsiskaitymas ir informavimas apie Mokyklos skyrių Įsivertinimo rezultatus:

16.1. baigus Įsivertinimą, darbo grupė atsiskaito Mokyklos bendruomenei apie įsivertinimo rezultatus.

**V SKYRIUS**

**LAUKIAMI REZULTATAI**

17. Mokytojai yra gerai informuoti apie realią visų Mokyklos skyrių veiklos sričių būklę.

18. Stiprėja bendruomenės narių atsakomybė už Mokyklos veiklą.

19. Mokyklos veiklos Įsivertinimas užtikrina profesionalumą ir ugdymo kokybę.

20. Bendruomenė turi galimybes priimti sprendimus ir dalyvauti planuojant Mokyklos veiklą.

**VI SKYRIUS**

**BAIGIAMOSIOS NUOSTATOS**

21. Įsivertinimo metu gauti duomenys yra konfidenciali Mokyklos informacija. Mokykla savo nuožiūra gali duomenis teikti kitiems asmenims ar institucijoms.

\_\_\_\_\_\_\_\_\_\_\_\_\_\_\_\_

PRITARTA

Naujosios Akmenės ikimokyklinio ugdymo

mokyklos tarybos 2020 m. rugsėjo 21 d.

posėdžio protokoliniu nutarimu (protokolo Nr. 1)